35. ΒΑΣΙΛΙΚΟΝ ΔΙΑΤΑΓΜΑ υπ' αριθ. 581 της 20 Αυγ./10 Σεπτ. 1971 (ΦΕΚ Α'  175) Περί μετατροπής Σχολείων Εκκλησιαστικής Εκπ/σεως εις Μέσας επταταξίους Ιερατικάς Σχολάς. Έχοντες υπ' όψει : 1)Την παρ. 4 του άρθρ. 1 του Ν.Δ. 876/1971 «περί υπαγωγής της Δημοσίας Εκκλησιαστικής Εκπ/σεως εις Εκκλησίαν της Ελλάδος και άλλων τινών συναφών διατάξεων». 2)Την υπ' αριθ. 77341/2.7.71 απόφασιν του Υπουργού Εθνικής Παιδείας και Θρησκευμάτων (ΦΕΚ 584/23.7.1971) περί καθορισμού των Σχολείων εις α εφαρμόζονται αι διατάξεις του Ν.Δ. 876/1971. 3)Την γνώμην της Ιεράς Συνόδου της Εκκλησίας της Ελλάδος την διατυπωθείσαν εν τω πρακτικώ της Συνεδρίας ΡΜΓ' της 23.6.1971 και  4)Την υπ' αριθ. 490/1971 γνωμοδότησιν του Συμβουλίου της Επικρατείας, προτάσει του Ημετέρου επί της Εθνικής Παιδείας και Θρησκευμάτων Υπουργού, απεφασίσαμεν και διατάσσομεν : Μετατρέπομεν από του σχολικού έτους 1971 1972 τα κάτωθι Σχολεία της Εκκλησιαστικής Εκπαιδεύσεως εις Μέσας επταταξίους Ιερατικάς Σχολάς. 1)Την Εκκλησιαστικήν Σχολήν Λαμίας. 2)Την Εκκλησιαστική Σχολήν Κρήτης. 3)Την Εκκλησιαστικήν Σχολήν Ξάνθης. 4)Την Ριζάρειον Εκκλησιαστικήν Σχολήν και  5)Το Πρότυπον Ανώτερον Φροντιστήριον Τήνου με την εφ' εξής ονομασίαν Μέση Επτατάξιος Ιερατική Σχολή Τήνου. Εις την πρώτην τάξιν τως ως άνω επταταξίων Ιερατικών Σχολών γίνονται δεκτοί προς φοίτησιν κατόπιν εισιτηρίων εξετάσεων οι έχοντες απολυτήριον Δημοτικού Σχολείου. Οι μαθηταί των προμνησθεισών εξαταξίων Εκκλησιαστικών Σχολών εγγράφονται εις τας Μέσας επταταξίους Ιερατικάς Σχολάς ως ακολούθως: α)Οι απορριφθέντες μαθηταί της Α' τάξεως εις την τρίτην τάξιν, β)οι προαχθέντες μαθηταί της Α' τάξεως ως και οι απορριφθέντες μαθηταί της Β' τάξεως εις την τέταρτην τάξιν, γ)οι προαχθέντες μαθηταί της Β' τάξεως ως και οι απορριφθέντες μαθηταί της Γ' τάξεως εις την Πέμπτην τάξιν, δ)οι απορριφθέντες μαθηταί της Γ' τάξεως ως και οι απορριφθέντες μαθηταί της Δ' τάξεως εις την Έκτην τάξιν, ε)οι προαχθέντες μαθηταί των Δ' και Ε' τάξεων ως και οι απορριφθέντες μαθηταί των Ε' και ΣΤ' τάξεων εις την έβδομην τάξιν. Εις τον αυτόν επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Β.Δ/τος. (Αντί της σελ.212,069)  Σελ.212,069(α) Τεύχος 449 - Σελ. 109 Εκκλησιαστικές Σχολές 33.Δ.γ.33-35 